**OBEC BRACOVCE - OBECNÝ ÚRAD 072 05 OKR.MICHALOVCE**

**ZÁPISNICA**

**zo zasadnutia mimo plánu činnosti obecného zastupiteľstva v Bracovciach,**

**zo dňa 12.apríla 2017 o 17, 00 hod. v kancelárií starostky obce**

**PRÍTOMNÍ**: podľa prezenčnej listiny

**PROGRAM**: podľa pozvánky

**Ospravedlnený:** Ján Džubanský

**Neospravedlnený:** Vladimír Dóci

**Návrh programu:**

1.Otvorenie

2.Schválenie návrhu programu zasadnutia

3.Menovanie zástupcu starostky obce

4.Rôzne

5.Dskusia

6.Návrh na uznesenie

7.Záver

**Priebeh rokovania**

**1.Otvorenie:**

OZ otvorila starostka obce, ktorá skonštatovala, že zo 7 poslancov je prítomných 5, 1 poslanec sa ospravedlnil a 1 poslanec sa neospravedlnil. Obecné zastupiteľstvo je uznášania schopné.

**2.Schválenie návrhu programu zasadnutia:**

K predloženému návrhu programu, ktorý poslanci obdŕžali nemali žiadne body na doplnenie návrhu programu.

**3.Menovanie zástupcu starostky obce.**

Na zasadnutí OZ dňa: 17.02.2017 sa vzdal ústne funkcie zástupcu starostu Vladimír Dóci, podľa zák. č.369/1990 Zb. je starostka povinná do 60 dní od zasadnutia OZ vymenovať nového zástupcu. Novým zástupcom , ktorý bol starostkou obce vymenovaný je Martin Šamudovský, ktorý funkciu zástupcu starostky obce prijal.

**4.Rôzne**

Starostka obce v krátkosti poinformovala prítomných poslancov, že v obci sa už realizuje asfaltovanie chodníkov, ktoré boli schválené v roku 2016 a  zároveň vyslovila požiadavku, že je potreba opraviť aj výtlky miestnych komunikácií , realizovať asfaltovanie chodníka od domu č. 246 – 251, asfaltovať cestu k rodinným domom č. 32, 33, a 34 o ktorú požiadali občania a poslanci s tým súhlasili. Cenová ponuka od spoločnosti Eurovia, a.s.predstavuje čiastku cca 9 879,00 €. Poslanci nemali námietky a s predloženým návrhom súhlasili.

Ďalej informovala, že v kanceláriách OcÚ je veľmi zničená PVC podlaha, ktorú je potrebné vymeniť. Predložila vypracovanú cenovú ponuku na pokládku PVC podlahy a úpravu podlahy pod PVC v celkovej výške 4 100,00 €. Poslanci navrhli, aby sa vypracovala aj cenová ponuka na pokládku drevenej podlahy.

V ďalšom bode starostka obce informovala, že obec v týmto dňoch obdŕžala oznámenie, že na základe podanej žiadosti sme dostali dotáciu na detské ihrisko v sume: 1 500,00 € od spoločnosti SPP,a.s.,

**5.Diskusia:**

* Imrich Hrubý – mal pripomienku, aby na navýšenú opravu - asfaltovanie chodníkov, opráv dier na cestách boli finančné prostriedky prevedené z rezervného fondu, k oprave PVC v kanceláriách Ocú poznamenal, aby sa uvažovalo pri oprave s drevenou podlahou, je lepšia, kvalitnejšia, ľahko udržiavateľná a dlhšie vydrží.

-Martin Šamudovký – poďakoval sa starostke obce za vyslovenú dôveru, že ho menovala za zástupcu starostky obce a zároveň vyslovil požiadavku, že sa vzdáva mesačnej odmeny pre zástupcu obce podľa „ Zásad pre odmeňovanie poslancov“, súhlasil iba s odmenou za účasť na zasadnutí OZ ako poslanec. Mal otázku, že keď budú oslavy obce, či by sa nestihli opraviť a premaľovať plechy na miestnom futbalovom ihrisku. K oprave podlahy v kanceláriách mal požiadavku, aby sa podlaha urobila drevená, nakoľko PVC sa rýchlejšie zničí.

**6.Návrh na uznesenie:**

Na zasadnutí sa neprejednávali žiadne body, ktoré by vyžadovali schválenie, a preto nebolo prijaté žiadne uznesenie.

**7.Záver.**

Keďže viac bodov sa neprejednávalo, starostka obce poďakovala prítomným za účasť na zasadnutí mimo plánu činnosti a zasadnutie ukončila o 18,00 hod.

**Overovatelia:** Iveta Janošová, Miroslav Žofčák

**Zapisovateľka**: M.Klimová

Bracovce: 12.04.2017

**PhDr. Kolesnáčová Ivana**

 **starostka obce**